22001A0427(01)



СПОРАЗУМЕНИЕ ЗА СЪТРУДНИЧЕСТВО

между Европейската общност и Народна република Бангладеш за партньорство и развитие

ЕВРОПЕЙСКАТА ОБЩНОСТ

от една страна, и

ПРАВИТЕЛСТВОТО НА НАРОДНА РЕПУБЛИКА БАНГЛАДЕШ

от друга страна,

КАТО ОТЧИТАТ отличните отношения и връзки на приятелство и сътрудничество между Европейската общност, наричана по-долу „Общността“, и Народна република Бангладеш, наричана по-долу „Бангладеш“,

КАТО ПРИЗНАВАТ важността на по-нататъшното укрепване на връзките и засилване на отношенията между Общността и Бангладеш,

КАТО ПОТВЪРЖДАВАТ важността, която Общността и Бангладеш придават на принципите на Хартата на Обединените нации, на Универсалната декларация за правата на човека, на Виенската декларация от 1993 г. и Програмата за действие на Световната конференция по правата на човека, на Декларацията от Копенхаген за социалното развитие от 1995 г. и Програмата за действие, и на Декларацията от Пекин от 1995 г. и платформата за действие за Четвъртата Световна конференция за жените,

КАТО ОБРЪЩАТ ВНИМАНИЕ на основите за тясно сътрудничество между Общността и Бангладеш, предвидени със споразумение между Общността и Бангладеш, подписано на 16 ноември 1976 г.,

КАТО ОТБЕЛЯЗВАТ с удовлетворение постиженията в резултат на това споразумение,

ВДЪХНОВЕНИ от своята обща воля за консолидиране, задълбочаване и разнообразяване на своите отношения в области от взаимен интерес на основата на равенство, недискриминация и взаимна изгода и реципрочност,

КАТО ПРИЗНАВАТ голямата важност на социалното развитие, което трябва да върви ръка за ръка с икономическото развитие, като вземат предвид настоящия най-слаб статут на държавата Бангладеш,

КАТО ПРИЗНАВАТ необходимостта от подкрепа за развитието на народа на Бангладеш, и по-специално на бедните и непривилегировани слоеве на населението, със специален акцент върху жените,

КАТО ОТЧИТАТ важността, придавана от Общността и Бангладеш на подпомагането на балансирания демографски растеж, на изкореняването на бедността, на опазването на околната среда и на устойчивото използване на природните ресурси, и като признават връзката между околната среда и развитието,

ЖЕЛАЕЙКИ да създадат благоприятни условия за значително развитие и разнообразяването на търговията между Общността и Бангладеш,

КАТО ВЗЕМАТ ПРЕДВИД своя ангажимент да провеждат търговия съгласно Споразумението за създаване на Световната търговска организация (СТО), включително заключенията на конференцията на министрите в Сингапур в рамките на СТО от декември 1996 г.,

КАТО ОТЧИТАТ необходимостта от създаване на благоприятни условия за директните инвестиции и икономическото сътрудничество между страните,

КАТО ОТБЕЛЯЗВАТ своя общ интерес в насърчаване и укрепване на регионалното сътрудничество и на диалога Север-Юг,

ВЯРВАЙКИ, че отношенията между тях са се развили отвъд обхвата на споразумението, сключено през 1976 г.,

ЕВРОПЕЙСКАТА ОБЩНОСТ:

Jaime GAMA

министър на външните работи на Португалската република,

действащ председател на Съвета на Европейския съюз,

Christopher PATTEN

член на Комисията на Европейските общности,

ПРАВИТЕЛСТВОТО НА БАНГЛАДЕШ:

Md. Abdul JALIL

министър на търговията,

СЕ СПОРАЗУМЯХА ЗА СЛЕДНОТО:

Член 1

Основа

Уважение на демократичните принципи и правата на човека, определени в универсалната декларация за правата на човека, укрепва вътрешните и външните политики на страните и представлява основен елемент на настоящото споразумение.

Член 2

Цели

Основните цели на настоящото споразумение са да насърчава и развива различните аспекти на сътрудничество между страните в области, които попадат в границите на тяхната съответна компетентност, със следните цели:

Член 3

Сътрудничество за развитие

1. Страните признават, че има потенциал за увеличен принос на Общността, и по отношение на размер и по отношение на въздействие, в усилията за развитие на Бангладеш, по-специално в стратегическите области за облекчаване на бедността. Предприети дейности в тези области, според случая, поставят специален акцент върху жените.

В светлината на горното и съгласно политиките, регламентите и границите на наличните финансови средства за сътрудничество на Общността, страните се споразумяват, че сътрудничеството ще продължава да се развива в контекста на ясна стратегия за сътрудничество и диалог, имащи за цел определянето на взаимно съгласувани приоритети и търсене на ефективност и устойчивост.

2. Страните признават необходимостта от засилено внимание и сътрудничество в областта на контрола на наркотиците и СПИН, като вземат предвид извършената работа в тази връзка от международните органи. По-специално, сътрудничеството между страните включва следното:

3. Страните осигуряват, че мерките предприети в рамките на сътрудничеството за развитие са съвместими със стратегиите за развитие, приложени под покровителството на Бретън уудските институции.

Член 4

Търговско сътрудничество

1. В границите на своята съответна компетентност, страните са поели ангажимента да търгуват съгласно споразумението за създаване на СТО.

2. Всяка страна е съгласно да информира другата страна за започването на антидъмпингови процедури срещу продукти от другата страна.

В пълно съответствие със споразуменията на СТО относно антидъмпинговите и антисубсидиращите мерки, страните обръщат специално внимание и предоставят адекватна възможност за провеждане на консултации относно презентации, направени от всяка страна по отношение на антидъмпингови процедури и антисубсидиращи процедури.

3. Страните също така полагат усилия за подпомагане, в рамките на своето настоящо законодателство, разширяването и разнообразяването на търговията между тях. Целта на сътрудничеството в тази област е да развива и разнообразява двупосочната търговия чрез търсене на начини за подобряване на пазарния достъп.

4. Страните се стремят:

6. В границите на своята съответна компетентност, страните се споразумяват, че те ще работят за подобряване обмена на инфорамция и достъпа до своите съответни пазари за държавни поръчки на реципрочна основа. За тази цел, Общността подкрепя Бангладеш да се присъедини към многостранното споразумение на СТО относно държавните поръчки.

7. По отношение на услугите за международен морски транспорт, страните се стремят да осигурят ефективно прилагане на принципите на неограничен достъп до международния морски пазар и трафик на търговска основа.

Член 5

Сътрудничество в областта на околната среда

1. Като признават, че има тясна връзка между социалното лишение и деградация на околната среда, страните се задължават да сътрудничат в областта на околната среда с цел засилване на перспективите за постигане на устойчив икономически растеж и социално развитие, като отдават особен приоритет на зачитане на естествената околна среда.

2. Особено внимание ще се обърне на:

Член 6

Икономическо сътрудничество

1. В съответствие със своите съответни политики и цели и равнището на своите налични ресурси, страните се задължават да насърчават икономическото сътрудничество за взаимна изгода. Те заедно определят, за тяхно общо предимство и в границите на своята съответна компетентност, областите и приоритетите на програмите за икономическо сътрудничество и дейностите в контекста на ясна стратегия за сътрудничество.

2. Страните се споразумяват да сътрудничат в следните широки области:

3. В границите на своята съответна компетентност, страните се задължават да насърчават нарастването на взаимноизгодните инвестиции чрез създаване на по-благоприятен климат за частните инвестиции чрез по-добри условия за трансфер на капитал и чрез подкрепа, според случая, на подписването на конвенции за подпомагане и защита на инвестициите между държавите-членки на Общността и Бангладеш.

Член 7

Регионално сътрудничество

1. Страните са съгласни, че сътрудничеството между тях може да включва действия, предприети съгласно споразумения за сътрудничество с други държави в същия регион, при условие че подобно действие е съвместимо с настоящото споразумение.

2. Без да се изключва никоя област, страните се споразумяват да обърнат особено внимание на следните действия:

Член 8

Сътрудничество в областта на науката и технологиите

Страните в съответствие със своите съответни политики и компетентност подпомагат научното и технологично сътрудничество в области от общ интерес. Това включва сътрудничество в областта на стандартите и контрола на качеството.

Член 9

Наркотични вещества, прекурсори и пране на пари

1. В съответствие със своята съответна компетентност и уместни законови разпоредби, страните се договарят да сътрудничат за предотвратяване разпространението на наркотични вещества и прекурсори. Те са съгласни също така за необходимостта от полагането на всяко усилие за предотвратяване на прането на пари.

2. И двете страни разглеждат специални мерки срещу незаконното отглеждане, производство и търговия с наркотици, наркотични и психотропни вещества, както и предотвратяването и намаляването на злоупотребата с наркотици. Сътрудничеството в тази област включва:

Член 10

Развитие на човешките ресурси

Страните са съгласни, че развитието на човешките ресурси представлява неразделна част и от икономическото и от социалното развитие.

Страните признават необходимостта от опазване на основните права на работниците, като се вземат предвид принципите в съответните релевантни инструменти на Международната организация на труда, включително тези за забрана на насилствен и детски труд, свободата на съюзяване, правото на организиране и колективно договаряне и принципа на недискриминация.

Страните признават, че и образованието и развитието на умения, както и подобряването на условията на живот на необлагодетестваните слоеве на населението, с особен акцент върху жените, ще допринесе за създаването на благоприятна икономическа и социална среда.

Член 11

Информация, култура и комуникации

В сферата на своята съответна компетентност, страните сътрудничат в областта на информацията, културата и комуникациите, за да създадат по-добро взаимно разбиране и да засилят културните връзки между тях, включително, inter alia, чрез проучвания и техническа помощ за съхраняване на културното наследство.

Страните признават също така важността на сътрудничеството в областите на телекомуникациите, информационното общество и мултимедийните приложения, които допринасят за увеличеното икономическо развитие и търговия.

Страните считат, че сътрудничеството в тази област, в сферата на своята съответна компетентност, може да улесни:

Член 12

Съвместна комисия

1. Страните се споразумяват да създадат Съвместна комисия, чиито задачи са:

Ще бъдат предвидени разпоредби относно честотата и мястото на заседанията, председателството на заседанията и създаването на подгрупи.

2. Съвместната комисия се състои от представители на двете страни на висше представително равнище. Съвместната комисия обичайно заседава всяка година последователно в Брюксел и в Дака, на дата определена по взаимно съгласие. Може да се свикват и извънредни заседания по взаимно съгласие между страните.

3. Съвместната комисия може ад създава специализирани подгрупи, които да я подпомагат при изпълнението на нейните задачи и да координират формулирането и прилагането на проекти и програми в рамките на споразумението.

4. Дневният ред на заседанията на съвместната комисия се определят по договаряне между страните.

5. Страните се споразумяват, че отговорност на съвместната комисия е и осигуряването на правилното функциониране на всяко секторно споразумение, сключени или които биха могли да се сключат между Общността и Бангладеш.

Член 13

Консултации

Страните признават стойността, в светлината на целите на настоящото споразумение, на провеждането на консултации между страните по международни, икономически и търговски въпроси от общ интерес.

Член 14

Клауза за развитие

Страни могат по взаимно съгласие да разширяват настоящото споразумение с оглед засилване степента на сътрудничество и да го допълват чрез споразумения относно специфични сектори и дейности.

Относно прилагането на настоящото споразумение, всяка от страните може да прави предложения за разширяване обхвата на сътрудничеството, като взема предвид натрупания опит при неговото прилагане.

Член 15

Други споразумения

Без ущърб на съответните разпоредби на Договорите за създаване на Европейските общности, нито настоящото споразумение, нито действие предприето съгласно него по никакъв начин на засяга правомощията на държавите-членки на Европейския съюз да предприемат двустранни дейности с Бангладеш в рамките на икономическото сътрудничество и сътрудничеството за развитие или до сключват, според случая, нови споразумения за икономическо сътрудничество и сътрудничество за развитие Бангладеш.

Член 16

Неизпълнение на споразумението

1. Ако всяка една от страните счита, че другата страна не изпълнява задълженията си съгласно настоящото споразумение, тя може да вземе подходящи мерки.

2. Преди да направи това, освен в случаите на особена спешност, тя предоставя на другата страна цялата релевантна информация, изисквана за задълбоченото проучване на положението с оглед търсенето на приемливо за страните решение.

3. При избора на мерки, се дава приоритет на тези, които най-малко нарушават функционирането на настоящото споразумение. Тези мерки се съобщават незабавно на другата страна и са предмет на консултации, ако другата страна желае това.

Член 17

Съоръжения

За да улесни сътрудничеството в рамките на настоящото споразумение, властите на Бангладеш предоставят на официалните лица на Общността и на експертите, привлечени в прилагането на сътрудничеството необходимите гаранции и съоръжения за изпълнението на техните функции. Подробните разпоредби ще се определят чрез отделна размяна на писма.

Член 18

Териториално приложение

Настоящото споразумение се прилага, от една страна, на териториите, на които се прилага Договорът за създаване на Европейската общност, и съгласно условията, предвидени в този договор и, от друга страна, на територията на Народна република Бангладеш.

Член 19

Приложения

Приложенията към настоящото споразумение представляват неразделна част от него.

Член 20

Влизане в сила и подновяване

1. Настоящото споразумение влиза в сила на първия ден от месеца след датата, на която страните са нотифицирали една друга за приключването на необходимите за тази цел правни процедури.

2. Настоящото споразумение се сключва за период от пет години. То се подновява автоматично на годишна основа, освен ако една от страните не го денонсира най-малко шест месеца преди датата на неговото изтичане.

Член 21

Автентични текстове

Настоящото споразумение е съставено в два екземпляра на датски, нидерландски, английски, финландски, френски, немски, гръцки, италиански, португалски, испански, шведски и бангладешки език, като всеки екземпляр има еднаква сила.

EN FE DE LO CUAL, los plenipotenciarios abajo firmantes suscriben el presente Acuerdo.

TIL BEKRÆFTELSE HERAF har undertegnede befuldmægtigede underskrevet denne aftale.

ZU URKUND DESSEN haben die unterzeichneten Bevollmächtigten ihre Unterschriften unter dieses Abkommen gesetzt.

ΣΕ ΠΙΣΤΩΣΗ ΤΩΝ ΑΝΩΤΕΡΩ, οι υπογράφοντες πληρεξούσιοι έθεσαν την υπογραφή τους κάτω από την παρούσα συμφωνία.

IN WITNESS WHEREOF the undersigned Plenipotentiaries have signed this Agreement.

EN FOI DE QUOI les plénipotentiaires soussignés ont apposé leur signature au présent accord.

IN FEDE DI CHE, i plenipotenziari sottoscritti hanno apposto le proprie firme in calce al presente accordo.

TEN BLIJKE WAARVAN de ondergetekende gevolmachtigden hun handtekening onder deze overeenkomst hebben gesteld.

EM FÉ DO QUE, os plenipotenciários abaixo-assinados apuseram as suas assinaturas no final do presente acordo.

TÄMÄN VAKUUDEKSI ALLA MAINITUT täysivaltaiset edustajat ovat allekirjoittaneet tämän sopimuksen.

TILL BEVIS HÄRAV har undertecknade befullmäktigade ombud undertecknat detta avtal.

Hecho en Bruselas, el veintidós de mayo del año dos mil.

Udfærdiget i Bruxelles den toogtyvende maj to tusind.

Geschehen zu Brüssel am zweiundzwanzigsten Mai zweitausend.

Έγινε στις Βρυξέλλες, στις είκοσι δύο Μαΐου δύο χιλιάδες.

Done at Brussels on the twenty-second day of May in the year two thousand.

Fait à Bruxelles, le vingt-deux mai deux mille.

Fatto a Bruxelles, addì ventidue maggio duemila.

Gedaan te Brüssel, de tweeëntwintigste mei tweeduizend.

Feito em Bruxelas, em vinte e dois de Maio de dois mil.

Tehty Brysselissä kahdentenakymmenentenätoisena päivänä toukokuuta vuonna kaksituhatta.

Som skedde i Bryssel den tjugoandra maj tjugohundra.